title: -BOB. OʻZBEKISTON RESPUBLIKASINING
text: SOLIQ REZIDENTLARIGA TOʻLANADIGAN
  DIVIDENDLAR VA FOIZLAR TARZIDAGI
  DAROMADLARGA SOLIQ SOLISHNING
  OʻZIGA XOS XUSUSIYATLARI
  343-modda. Dividendlar tarzidagi daromadlarga
  soliq solishning oʻziga
  xos xususiyatlari
  344-modda. Foiz tarzidagi daromadlarga soliq
  solishning oʻziga xos xususiyatlari
  345-modda. Soliq agentlari
  tomonidan dividendlar
  va foizlardan soliqni hisoblab chiqarish,
  ushlab qolish hamda toʻlash
  tartibi
  346-modda. Soliq agentining javobgarligi
  343-modda. Dividendlar tarzidagi daromadlarga
  soliq solishning oʻziga xos xususiyatlari
  (1-q.)
  Agar ushbu Kodeksning 470-1-moddasida boshqacha qoida nazarda tutilmagan
  boʻlsa, yuridik shaxs tomonidan Oʻzbekiston Respublikasining soliq rezidentiga toʻlanadigan
  dividendlarga ushbu Kodeksning 345-moddasida nazarda tutilgan tartibda toʻlov manbaida soliq
  solinadi va bunday daromadlarni oluvchi tomonidan soliq bazasini aniqlashda chegirib tashlanadi.
  (OʻzR 30.12.2022-y. OʻRQ-812-son Qonuni tahriridagi qism) (Oldingi tahririga qarang)
  (2-q.)
  Agar dividendlar Oʻzbekiston Respublikasi norezidenti boʻlgan
  yuridik shaxs
  tomonidan Oʻzbekiston Respublikasi soliq rezidentiga toʻlansa, olingan dividendlarga nisbatan
  toʻlanadigan soliq summasi uni oluvchi tomonidan olingan dividendlar
  summasidan va ushbu
  Kodeks 337-moddasi birinchi qismining 11-bandida belgilangan soliq stavkasidan kelib chiqib,
  mustaqil ravishda aniqlanadi. Bunda dividend oluvchilar ushbu moddaga muvofiq hisoblab
  chiqarilgan soliq summasini daromad manbai joylashgan joy boʻyicha toʻlangan soliq summasiga
  kamaytirishga, agar Oʻzbekiston Respublikasi xalqaro shartnomalarida boshqacha qoida nazarda
  tutilmagan boʻlsa, haqli emas.